มณฑลเจียงซี

| มณฑลเจียงซี 江西省 |
| --- | --- |
มณฑล
การถอดเสียงชื่อมณฑล
 • ภาษาจีน: เจียงซีเฉิ่ง (江西省 Jiāngxī Shěng)
 • อักษรย่อ: JX / กั้น (赣 (Gàn; ภาษาจีนกั้น: Kōm)
 • ภาษาจีนกั้น: Kongsi
 • พินอินภาษาแคะ: Gong1 Si1 Sen3
ภูเขาซานชิง
แผนที่แสดงที่ตั้งของมณฑลเจียงซี
พิกัด: 27°18′N 116°00′E﻿ / ﻿27.3°N 116.0°E﻿ / 27.3; 116.0
ตั้งชื่อจาก: ย่อมาจาก 江南西 เจียงหนานชี   แปลว่า ตะวันตกของเจียงหนาน
เมืองหลวง (และเมืองใหญ่สุด): หนานชาง
จำนวนเขตการปกครอง: 11 จังหวัด, 99 อำเภอ, 1549 ตำบล
การปกครอง
 • เลขาธิการพรรค: หลิว ฉี 刘奇
 • ผู้ว่าการ: อี้ เลี่ยนหง 易炼红
พื้นที่
 • ทั้งหมด: 166,919 ตร.กม. (64,448 ตร.ไมล์)
อันดับพื้นที่: อันดับที่ 18
ความสูงจุดสูงสุด: 2,158 เมตร (7,080 ฟุต)
ประชากร (ค.ศ. 2013)
 • ทั้งหมด: 45,200,000 คน
 • อันดับ: อันดับที่ 13
 • ความหนาแน่น: 270 คน/ตร.กม. (700 คน/ตร.ไมล์)
 • อันดับความหนาแน่น: อันดับที่ 16
ประชากรศาสตร์
 • องค์ประกอบทางชาติพันธุ์: ฮั่น – 99.7%   เชอ – 0.2%
 • ภาษาและภาษาถิ่น: ภาษาจีนกั้น, ภาษาแคะ, ภาษาจีนฮุยโจว, ภาษาอู๋, ภาษาจีนกลางใต้แม่น้ำแยงซี
รหัส ISO 3166: CN-JX
GDP (ค.ศ. 2017): 2.08 ล้านล้านเหรินหมินปี้ 308.34 พันล้านดอลลาร์สหรัฐ (อันดับที่ 16)
 • ต่อหัว: 45,187 เหรินหมินปี้ 6,693 ดอลลาร์สหรัฐ (อันดับที่ 20)
HDI (ค.ศ. 2018): 0.727 (สูง) (อันดับที่ 23)
เว็บไซต์: http://www.jiangxi.gov.cn/
เจียงซี (จีน: 江西ไฟล์:Zh-Jiangxi.ogg; พินอิน: Jiāngxī) หรือเดิมไทยเรียกว่า เกียงซี เป็นมณฑลหนึ่งในภาคตะวันออกของสาธารณรัฐประชาชนจีน เมืองหลวงและเมืองใหญ่สุดคือ หนานชาง มีพื้นที่ทอดยาวจากแม่น้ำแยงซีทางทิศเหนือไปยังพื้นที่เนินเขาทางทิศใต้และตะวันออก มีอาณาเขตทางทิศเหนือติดกับมณฑลอานฮุย ทิศตะวันออกเฉียงเหนือติดกับมณฑลเจ้อเจียง ทิศตะวันออกติดกับมณฑลฝูเจี้ยน ทิศใต้ติดกับมณฑลกวางตุ้ง ทิศตะวันตกติดกับมณฑลหูหนาน และทิศตะวันตกเฉียงเหนือติดกับมณฑลหูเป่ย์
คำว่า "เจียงซี" มาจากชื่อมณฑลที่อยู่ภายใต้การปกครองของราชวงศ์ถังในปี 733 ซึ่งก็คือ เจียงหนานซีเต้า (江南西道; "มณฑลเจียงหนานตะวันตก") ชื่อย่อของมณฑลคือ "กั้น" (赣) มาจากชื่อของแม่น้ำกั้น ซึ่งไหลจากทิศใต้ไปทิศเหนือบรรจบกับแม่น้ำแยงซี เจียงซียังเรียกอีกชื่อหนึ่งว่า กั้นผัวต้าเตอ (贛鄱大地) แปลว่า "ดินแดนกั้นและผัวอันยิ่งใหญ่"
หลังจากการล่มสลายของราชวงศ์ชิง เจียงซีกลายเป็นหนึ่งในฐานทัพในช่วงแรกสุดของคอมมิวนิสต์ และชาวนาจำนวนมากได้รับคัดเลือกให้เข้าร่วมการปฏิวัติของประชาชนที่ก่อตัวมากขึ้น การก่อการกำเริบหนานชางเกิดขึ้นในเจียงซีเมื่อวันที่ 1 สิงหาคม 1927 ในช่วงสงครามกลางเมืองจีน ต่อมาผู้นำพรรคคอมมิวนิสต์ได้ซ่อนตัวอยู่บริเวณภูเขาทางตอนใต้และตะวันตกของเจียงซี เพื่อหลบซ่อนจากพรรคก๊กมินตั๋งที่พยายามจะกำจัดคอมมิวนิสต์ ต่อมาในปี 1931 รัฐบาลสาธารณรัฐโซเวียตของจีน (Chinese Soviet Republic) ได้ก่อตั้งขึ้นในเมืองรุ่ยจิน ซึ่งบางครั้งเรียกว่า "เมืองหลวงเก่าสีแดง" (红色故都) หรือเรียกสั้น ๆ ว่า "เมืองหลวงสีแดง" ต่อมาในปี 1935 หลังจากการปิดล้อมโดยกองกำลังชาตินิยม คอมมิวนิสต์ได้บุกเข้ามาและเริ่มการเดินทัพทางไกลไปยังเมืองหยานอัน
พื้นที่ครึ่งหนึ่งทางทิศใต้ของเจียงซีเป็นเนินเขาและภูเขาสลับกับหุบเขา ภูเขาและเทือกเขาที่มีชื่อเสียง ได้แก่ ภูเขาหลู ภูเขาจิ่งกัง และภูเขาซานชิง ส่วนครึ่งหนึ่งทางทิศเหนือมีระดับความสูงที่ต่ำกว่า และมีแม่น้ำกั้นไหลผ่านมณฑล
ถึงแม้ว่าประชากรส่วนใหญ่ของเจียงซีจะเป็นชาวจีนฮั่น แต่ก็มีความหลากหลายทางภาษา เจียงซีถือเป็นศูนย์กลางของภาษาจีนกั้น และภาษาจีนแคะ ซึ่งเป็นภาษาที่ใกล้เคียงกับภาษากั้นและมีพูดกันในระดับหนึ่ง เจียงซีอุดมไปด้วยทรัพยากรแร่ธาตุ โดยเป็นมณฑลชั้นนำของจีนในด้านแหล่งสะสมแร่ ซึ่งได้แก่ ทองแดง ทังสเตน ทองคำ เงิน ยูเรเนียม ทอเรียม แทนทาลัม และไนโอเบียม